
	Retningslinjer for arbeid med åpne radioaktive kilder ved Det medisinske fakultet, UiTø.

	            Instruks for arbeid med åpne radioaktive kilder på Hot-lab, rom L9-132.




	Utarbeidet av: HMS-koordinator Thale Henden 

Godkjent av: Fakultetsdirektør Eilif Nilssen                                                                                        Dato 15.09.04


Erstatter: 02.07.01                                                                                           

FORMÅL OG OMFANG

Målet med denne instruksen er å legge til rette for en trygg arbeidsplass for de som arbeider med åpne radioaktive kilder, og for deres kollegaer, ved at arbeidet blir utført etter kravene fra styresmaktene. Utslipp av radioaktive isotoper til miljøet skal være minimale og innenfor grensene som er gitt av styresmaktene. 

Hot-lab, rom L9-132 er av Statens Strålevern godkjent som et type B isotoplaboratorium (Kontrollert område)  og skal brukes der en jobber med  radioaktive kilder  med aktivitetsgrenser som overstiger det som er tillatt i type C isotoplaboratorium (overvåket område). Se vedlegg 4  i Retningslinjer for arbeid med åpne radioaktive kilder ved  UiTø.

Instruksen gjelder for alle som har behov for  å bruke dette spesialrommet;  både tilsatte, studenter som i prosjekt er tilknyttet forskningslaboratorium og gjesteforskere.

RULLERENDE ORDENSMANN

Det skal alltid være en ordensmann på Hot-lab. Ansvaret for ordensmann rullerer mellom de avdelingene som brukar Hot-lab mest. Det blir lagt fram en plan for ordensmenn hvert  år hvor aktiviteten det siste månedene blir lagt til grunn for hvilke  avdelinger som skal være med.

Avdelingsleder på de enkelte avdelingene har ansvaret for å peke ut en ordensmann i sine måneder.

Ansvar for rullerende ordensmann:


- Opplæring av nye brukere

- Kontroll måle for kontaminasjon og ekstern stråling en gang pr. uke (dokumenter i protokoll)

- Pakke, merke (bruk protokollen for mengde avfall)  og levere avfall til mellomlagring på plan 5

- Sørge for at alt avfall blir kontrollmålt for eksternstråling før mellomlagring på plan 5 (ikke overstige 7.5 mikrosievert/pr time). 

- Påfyll av Pico-clean

- Hente underlagspapir

- Se til at det er ryddig på Hot-lab 


- Se til at Hot-laben er låst når den ikke er i bruk

Krav til opplæring: Intern opplæring og grunnkurs i strålevern (20timers  kurs). 

BRUKERE AV HOT-LAB

Ved bruk av Hot-lab skal bruken dokumenteres i egen loggbok

-Før deg inn i loggboka ved forsøksstart

-Noter isotoptype, brukt mengde og produsert fast avfall

-Benytt riktige avfallsbokser (P-32, I-125 og kortrekkende isotoper H-3, C-14 og S-35)

-Sjekk benk og utstyr før du starter

-Er benk eller utstyr kontaminert ved oppstart, gå tilbake i loggbok

 og ta kontakt med siste bruker

-Signer ut når du har sjekket benk og utstyr ved forsøksslutt.


-Ta kontakt med  ordensmann om det oppstår problemer


-Den som har kontaminert et område skal selv gjøre rent etter seg.


-Varsle strålevern ansvarlig (telf 45395) ved strålingsfare.


-Ikke ta utstyr ut av laben


-Hot-laben skal være låst når den ikke er i bruk

Krav til opplæring: Alle som bruker Hot-laben skal ha hatt intern opplæring og innen et år ha gjennomgått grunnkurs i strålevern (20timers kurs).

Se også  Retningslinjer for arbeid med åpne radioaktive kilder ved  UiTø.

Thale Henden (HMS-koordinor, tilsynshavende i strålevern)

